Source: http://docplayer.fi/6823271-Suunnittelu-ja-tekniikka.html
Timestamp: 2018-07-22 09:35:23+00:00
Document Index: 15992747

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

SUUNNITTELU JA TEKNIIKKA - PDF
Download "SUUNNITTELU JA TEKNIIKKA"
1 SUUNNITTELU JA TEKNIIKKA TM VOIMA OY ALAVIESKAN KYTÖLÄN TUULIVOIMAPUISTO FCG SUUNNITTELU JA TEKNIIKKA OY P20159
2 2 (31) Kytölän tuulivoimapuisto FCG SUUNNITTELU JA TEKNIIKKA OY SISÄLLYSLUETTELO 1 JOHDANTO HANKEALUE JA HANKKEEN KUVAUS YMPÄRISTÖN YLEISKUVAUS Maa- ja kallioperä sekä topografia Pinta- ja pohjavedet Pintavedet Pohjavesialueet Natura-alueet, luonnonsuojelualueet ja suojeluohjelmien alueet LUONTOSELVITYS Aineisto ja menetelmät Kasvillisuus- ja luontotyyppiselvitykset Linnusto ja muu eläimistö Kasvillisuus ja luontotyypit Kasvillisuusalue Hankealueen kasvillisuus ja luontotyypit Rakentamisalueiden luontoarvot Linnusto ja muu eläimistö Linnusto Lepakot Muu eläimistö Arvokkaat luontokohteet ja lajisto Arvokkaat luontokohteet Uhanalainen ja arvokas lajisto Hankkeen vaikutukset alueen luontoarvoille Vaikutukset kasvillisuuteen ja luontotyyppeihin Vaikutukset linnustoon ja muuhun eläimistöön Vaikutukset Natura-alueisiin ja muihin suojelualueisiin LÄHTEET LIITTEET: Liite 1. Arvokkaat luontokohteet Liite 2. Kartta metson soidinalueista (SALASSAPIDETTÄVÄ!) Paikkatietoaineistot: Pohjakartat Maanmittauslaitos 4/2013 Suojelualuerajaukset OIVA Ympäristö- ja paikkatietopalvelu asiantuntijoille 4/2013 Kuvat FCG Suunnittelu ja tekniikka Oy, Minna Tuomala.
3 FCG SUUNNITTELU JA TEKNIIKKA OY Kytölän tuulivoimapuisto 3 (31) 1 JOHDANTO TM Voima Oy suunnittelee Alavieskan kunnan Kytölän alueelle enintään yhdeksästä tuulivoimalasta muodostuvaa tuulivoimapuistoa. Tämän luontoselvityksen tavoitteena on tuoda esille suunnitellun tuulivoimapuistoalueen ja sen lähiympäristön luonnonolosuhteiden nykytila ja arvioida suunnitellun tuulivoimapuiston mahdollisia vaikutuksia alueen luontoarvoihin ja lajistoon. Tässä selvityksessä on esitetty lyhyesti myös hankkeen kuvaus sekä hankealueen ympäristön yleispiirteet ja lähimmät suojelualueet. Luontoselvityksen ovat laatineet FM biologit Ville Suorsa ja Minna Tuomala FCG Suunnittelu ja tekniikka Oy:n Oulun aluetoimistosta. 2 HANKEALUE JA HANKKEEN KUVAUS Suunnittelualue sijaitsee Pohjois-Pohjanmaalla noin 10 kilometrin etäisyydellä Alavieskan kunnan keskustasta Kalajoen rajan tuntumassa. Tuulivoimapuistohanke kattaa tuulivoimalaitokset perustuksineen, niitä yhdistävät maakaapelit sekä tiestön. Suunnitellut tuulivoimalat tulevat olemaan enimmäiskorkeudeltaan enintään 210 metriä korkeita ja tornirakenteeltaan teräslieriö- tai hybriditorneja. Tuulivoimapuistoalueelle rakennetaan sähköasema, jossa tuulivoimapuiston tuottama sähkö liitetään 110 kv voimansiirtoverkkoon. Tuulivoimaloiden sähköntuotanto liitetään maakaapelina Finngrid Oy:n omistamaan 110 kv:n voimajohtoon hankealueen koillispuolella ja Tuulivoimapuiston sisäinen sähköverkko toteutetaan kv maakaapeliverkkona. Suunnittelualue on pääosin metsätalouskäytössä ja alueella on kattava metsäautotieverkosto. Suunnittelualueen pinta-ala on noin 450 ha ja alueet ovat yksityisten maanomistajien omistuksessa. Suunnittelualueen itäpuolelle sijoittuvan Taluskyläntien ja eteläpuolelle sijoittuvan Kytöläntien lisäksi hankealueella on kattava metsäautotieverkosto. Suunnittelualueelle sijoittuu Markun metsätie ja eteläpuolelle Kytöläntie. Kuva 1. Hankealueen sijainti.
4 4 (31) Kytölän tuulivoimapuisto FCG SUUNNITTELU JA TEKNIIKKA OY Kuva 2. Hankkeen alustava voimalasijoittelu, huoltotiestö ja sähkönsiirto. 3 YMPÄRISTÖN YLEISKUVAUS 3.1 Maa- ja kallioperä sekä topografia Alavieskan alue sijaitsee Keski-Pohjanmaan kiilleliuskealueella. Alueen kallioperä koostuu syväkiviin kuuluvista kvartsi- ja granodioriiteistä, gabrosta sekä dioriitistä. Hankealueen maalaji on silttimoreenia, joka on peittää kallioperän muotoja vaihtelevan paksuisena kerroksena. Hankealueelle sijoittuu useita pieniä kalliopaljastumia. Alueen pinnanmuodot muodostuvat rikkonaisen moreenimaaston ja näiden välisten suoaltaiden mosaiikista. Alueelle sijoittuu yksi laajempi suoallas, Vääräneva. Kokonaisuutena alue on suhteellisen alavaa ja korkeimmat kallioalueet sijoittuvat noin 45 50m mpy. Alueen länsiosiin sijoittuu avosuoalue sekä peltoja ja hieman etäämmälle itäpuolelle Taluskylän laajat peltoaukeat. 3.2 Pinta- ja pohjavedet Pintavedet Kytölän hankealue sijaitsee Oulujoen Iijoen vesienhoitoalueella (VHA 3). Hankealue sijoittuu eteläosistaan Pyhäjoen päävesistöalueella (54) Pyhäjoen alaosan (54.01) alueelle ja edelleen Talusojan (54.019) valuma-alueelle. Hankealueen pohjoisosat ovat Perämeren rannikkoalueen (84) päävesistöaluetta, missä sijoittuvat Yppärinjoen (84.079) valuma-alueelle. Hankealueelle tai sen lähialueelle ei sijoitu luonnontilaisia pienvesiä. Alueen turvemaat ovat pääosin tehokkaasti ojitettuja ja ihmisen luomaa ojaverkostoa sijoittuu alueelle runsaasti. Hankealueelle sijoittuu yksi laajempi luonnontilaisen kaltainen suoalue.
5 FCG SUUNNITTELU JA TEKNIIKKA OY Kytölän tuulivoimapuisto 5 (31) Pohjavesialueet Hankealuetta lähin luokiteltu pohjavesialue sijoittuu noin 1,5 km etäisyydelle hankealueen kaakkoispuolella. Mäenmaan ( ) vedenhankintaa varten tärkeän pohjavesialueen (luokka I) pinta-ala on 0,85 km 2 ja antoisuus 50 m 3 /d. 3.3 Natura-alueet, luonnonsuojelualueet ja suojeluohjelmien alueet Hankealueella tai sen välittömässä läheisyydessä ei sijaitse Natura-alueita, luonnonsuojelualueita tai suojeluohjelmien alueita. Hankealuetta lähin Natura-alue Ryökönkangas (FI ) sijoittuu Posanperän ja Havistonperän alueella noin 7 km etäisyydelle hankealueen itäpuolella. Ryökönkankaalla sijaitsee myös vanhojen metsien suojelualue (VMA110082). Ryökönkangas on sisällytetty Suomen Natura 2000 ohjelmaan luontodirektiivin mukaisena SCI-alueena (SCI = Sites of Community Interest). Seuraavaksi lähin suojelualue tai suojeluohjelmien alue on Kaakkurinnevan (SSO110331) soidensuojeluohjelman alue, joka sijoittuu noin 3,6 km etäisyydelle hankealueen luoteispuolella. Kuva 3. Hankealueen ympäristöön sijoittuvat luokitellut pohjavesialueet, Naturaalueet, luonnonsuojelualueet ja suojeluohjelmien alueet (Oiva Ympäristö- ja paikkatietokanta).
6 6 (31) Kytölän tuulivoimapuisto FCG SUUNNITTELU JA TEKNIIKKA OY 4 LUONTOSELVITYS 4.1 Aineisto ja menetelmät Hankealueen luonnonolojen selvittämisen tavoitteena on turvata luonnon monimuotoisuuden kannalta arvokkaat alueet sekä alueella mahdollisesti esiintyvä arvokas lajisto. Luontoselvityksessä on kuvailtu alueen luonnon yleispiirteet ja paikannettu hankealueen luonnon kannalta arvokkaat kohteet, jotka ovat joko lainsäädännöllä määriteltyjä tai muutoin alueellisesti edustavia kohteita, arvokkaita luontotyyppejä tai uhanalaisen, EU:n luonto- ja/tai lintudirektiiveissä mainitun tai muutoin merkittävän kasvilajiston kasvupaikkoja tai eläinlajiston elinympäristöjä. Hankealueelle tai sen lähiympäristöön mahdollisesti sijoittuvat arvokkaat luontokohteet ja arvokkaan lajiston esiintymät on esitetty kartoilla, kuvailtu pääpiirteissään sekä arvotettu valtakunnallisesti ja alueellisesti. Luontoselvityksen maastoinventoinneissa on tavanomaisen talousmetsän osalta inventoitu erityisesti hankkeen myötä muuttuvan maankäytön alueet kuten voimaloiden rakennuspaikat ja huoltoteiden alueet sekä voimaloiden varapaikat. Muut talousmetsäalueet on inventoitu yleispiirteisemmin Kasvillisuus- ja luontotyyppiselvitykset Hankealueen kasvillisuutta ja luontotyyppejä on inventoitu yhden maastotyöpäivän ajan Inventoinneissa tarkasteltiin suunnitelman mukaisten voimalapaikkojen ja tielinjausten lisäksi koko hankealueelta metsälain erityisen tärkeitä elinympäristöjä, luontotyyppien uhanalaisuusluokituksen (Raunio ym. 2008) mukaisia arvokkaita luontotyyppejä sekä mahdollisia arvokkaan lajiston kasvupaikkoja. Kuva 4. Alueelle sijoittuu yksi maa-ainesten otossa syntynyt pieni ja matala lampi.
7 FCG SUUNNITTELU JA TEKNIIKKA OY Kytölän tuulivoimapuisto 7 (31) Luontoinventoinnin taustatietoina on käytetty maastokarttoja, ilmakuvia ja ympäristöhallinnon avoimien tietokantojen aineistoja. Maastotöiden tueksi selvitettiin hankealueelta ja sen lähistöltä tiedossa oleva uhanalaisten lajien paikkatietoaineisto ympäristöhallinnon uhanalaisrekisteristä (tiedonanto, Hertta Eliölajit -tietokanta, Pohjois- Pohjanmaan ELY -keskus 2/2013). Lisäksi tiedusteltiin alueelle mahdollisesti sijoittuvat metsätalouden ympäristötukikohteet (tiedonanto, Pohjois-Pohjanmaan Metsäkeskus, 2/2013). Hankealueelle ei sijoitu metsätalouden ympäristötukikohteita. Kasvillisuus- ja luontotyyppiselvitykset on laatinut FM biologi Minna Tuomala FCG Suunnittelu ja tekniikka Oy:stä Linnusto ja muu eläimistö Linnustoselvitys Kytölän suunnitellun tuulivoimapuiston pesimälinnustoa selvitettiin yleisesti käytössä olevia ja pesimälinnustoinventointeihin tarkoitettuja laskentamenetelmiä (kartoituslaskenta ja pistelaskenta) soveltamalla (mm. Koskimies & Väisänen 1988). Hankealueen pesimälinnustoa selvitettiin suunniteltujen voimalapaikkojen alueella toteutettujen pistelaskentojen avulla sekä kiertelemällä kartoituslaskentana kartta- ja ilmakuvatarkastelun perusteella ennalta valittuja kohteita, joissa suojelullisesti arvokkaita lajeja arvioitiin esiintyvän. Jokaisella voimalapaikalla toteutetut pistelaskennat toistettiin kolmeen kertaan, minkä lisäksi hankealue pyrittiin kiertämään mahdollisimman kattavasti läpi kartoituslaskennan ohessa. Pesimälinnuston pistelaskennat toteutettiin välisenä aikana. Lisäksi hankealueella toteutettiin yleispiirteinen metson soidinpaikkojen inventointi , jonka aikana pyrittiin löytämään alueelle mahdollisesti sijoittuvat merkittävät metson soidinalueet, jotka tulisi huomioida alueen maankäytössä. Pesimälinnustoselvitysten lisäksi täydentävää tietoa linnustosta saatiin myös muiden hankealueella toteutettujen luontoselvitysten yhteydessä. Taulukko 1. Todennetut metson soidinpaikat arvotettiin seuraavalla luokituksella (M. Tuomala / FCG Suunnittelu ja tekniikka Oy). I: Todettu, toimiva soidinpaikka, joka sisältää maastossa selkeästi erottuvan soidinkeskuksen. Alue voidaan tulkita havaintojen perusteella yli viiden kukon soitimeksi. Soidinaikaisia havaintoja useista yksilöistä sekä ympäristössä runsaasti hakomispuita, jätöksiä, siivenvetojälkiä ja/tai höyheniä. Alueella viitteitä tai näköhavaintoja koppeloista. II: Todettu, toimiva soidinpaikka, joka sisältää selkeästi hahmotettavan soidinkeskuksen. Soidinaikaisia havaintoja 1 4 kukosta sekä selkeitä merkkejä ympäristössä: runsaasti hakomispuita, jätöksiä, siivenvetojälkiä ja/tai höyheniä. Mahdollisesti myös viitteitä tai näköhavaintoja koppeloista. III: Ympäristön perusteella mahdollinen soidinpaikka. Alue on ilmoitettu aiempien havaintojen perusteella soidinpaikaksi, tarkistuksessa ei havaintoja lajista ja selkeää soidinkeskusta ei hahmoteta. Ympäristössä hakomispuita ja jätöksiä. Lähialueella havaittu yksittäisiä lintuja päiväreviireillä. IV: Ympäristön perusteella tuhoutunut soidinpaikka. Aiemmin tiedossa ollut soidinkeskus, joka nykyisin metsätalouden vahvasti muuttama. Lähimaastosta ei hahmotettavissa selkeää uutta soidinpaikkaa. Ei havaintoja metsoista tai yksittäisiä havaintoja kauempana päiväreviireillä. Linnustoselvitysten aikana keskityttiin erityisesti selvittämään suojelullisesti arvokkaiden lajien kuten Suomen Punaisen kirjan uhanalaisten ja silmälläpidettävien lajien (Rassi ym. 2010), EU:n lintudirektiivin liitteen I lajien (79/409/ETY), Suomen luonnonsuojelulailla ( /1096) ja luonnonsuojeluasetuksella ( /160) uhanalaisiksi tai erityistä suojelua vaativiksi säädettyjen lajien esiintyminen alueella, mutta myös kaikkien muiden lajien esiintyminen kirjattiin ylös. Linnustoselvitysten yhteydessä kiinnitettiin erityistä huomiota myös mahdollisiin petolintujen pesäpaikkoihin, metson soidinalueisiin sekä muihin linnustollisesti arvokkaisiin kohteisiin. Laskennat suoritettiin hyvissä havainnointiolosuhteissa ja ne ajoitettiin pääasiassa aikaiseen aamuun, noin 4 6 tuntia auringon nousun jälkeiseen aikaan. Laskentojen aikana havaitut linnut kirjattiin ylös vihkoon ja maastokartoille, ja tulokset tulkittiin toimistotyönä ko. laskentamenetelmästä annettujen ohjeiden (mm. Koskimies & Väisänen 1988) mukaisesti. Kaikille havaituille lintulajeille tulkittiin pesimävarmuusindeksi lintuatlaskartoituksessa käytetyn ohjeistuksen mukaisesti (ks.
8 8 (31) Kytölän tuulivoimapuisto FCG SUUNNITTELU JA TEKNIIKKA OY Valkama ym. 2011). Havaintojen tulkinta tehtiin ns. minimiperiaatteella, jolloin yksikin sopivassa elinympäristössä tehty pesintään viittaava havainto riitti siihen, että laji tulkittiin alueella pesiväksi. Kytölän tuulivoimapuiston hankealueen itä- ja koillispuolelle sijoittuvalla peltoaukealla suoritettiin kevätmuutontarkkailua välisenä aikana. Muutontarkkailua suoritettiin yhteensä kymmenenä päivänä noin 70 tuntia. Muutontarkkailun havainnointipaikat sijoittuivat Tolosperälle ja Jylkkään, joista käsin Kytölän hankealueen kautta muuttava linnusto oli kohtuudella havaittavissa. Muutontarkkailun tarkoituksena oli selvittää tuulivoiman törmäysvaikutuksille alttiiksi tiedettyjen lintulajien yksilömääriä, niiden käyttämiä lentoreittejä ja lentokorkeuksia Kytölän suunnitellun tuulivoimapuiston alueella sekä sen läheisyydessä. Hankealueen kautta kulkevaa muuttolinnustoa arvioitiin myös suhteuttamalla Kytölän alue lintujen muuton yleiskuvaan Kalajoen rannikkoalueella sekä laajemmin Kalajokilaakson alueella, ja hankealueen länsipuolella aiemmin suoritettuihin tuulivoiman YVA-menettelyjen yhteydessä toteutettuihin muutontarkkailuihin. Tässä selvityksessä käytettiin seuraavia aineistoja ja tietolähteitä maastoselvitysten pohjatiedoiksi sekä selvitysten täydentämiseksi: Maanmittauslaitoksen kartta- ja ilmakuva-aineistot (lintujen elinympäristöt) Ympäristöhallinnon OIVA ympäristö- ja paikkatietokanta asiantuntijoille (ympäristön suojelualueet) BirdLife Suomen ja SYKE:n paikkatietoaineistot (ympäristön IBA- ja FINIBA- kohteet) Metsähallituksen petolinturekisteri (ympäristön erityisesti suojeltavien petolintujen pesäpaikat, aineistopyyntö) Luonnontieteellisen keskusmuseon Sääksirekisteri (ympäristön sääksen pesäpaikat, aineistopyyntö) Luonnontieteellisen keskusmuseon Rengastustoimisto (ympäristön suojelullisesti arvokkaiden lajien pesäpaikka- ja rengastustiedot, aineistopyyntö) Valtakunnallinen lintuatlastietokanta (pesimälajiston yleispiirteet) Keski-Pohjanmaan lintupaikkaopas (lähialueen lintupaikkojen yleistietoja) Kalajoen Mustilankankaan, Jokelan ja Tohkojan tuulivoimapuistojen YVA-selostukset (muuttolinnuston yleispiirteet Kalajokilaaksossa) Linnustoselvitysten raportoinnista on vastannut FM biologi Ville Suorsa FCG Suunnittelu ja tekniikka Oy:n Oulun toimistolta. Linnuston maastoselvityksiä ovat suorittaneet Ville Suorsa, FM biologi Minna Tuomala sekä linnustoasiantuntija Eino Mikkonen FCG Suunnittelu ja tekniikka Oy:stä. Muu eläimistö ja suojelullisesti arvokkaat lajit Tiedot alueen eläimistöstä perustuvat pääosin yleistietoon erityisesti nisäkkäidemme levinneisyydestä ja elinympäristövaatimuksista. Hankealueella ja sen läheisyydessä esiintyvää eläimistöä ja eri lajien elinympäristöinä potentiaalisia alueita huomioitiin myös hankkeen yhteydessä suoritettujen luonto- ja linnustoselvitysten yhteydessä. Hankealueella toteutettiin yleispiirteinen liito-oravainventointi metson soidinpaikkainventoinnin yhteydessä alkukeväästä, minkä lisäksi lajin elinympäristöjä huomioitiin myös muiden luontoselvitysten yhteydessä. Kartta- ja ilmakuvatarkastelun perusteella todetut lajin potentiaaliset elinympäristöt inventoitiin papanakartoitusmenetelmää soveltaen, minkä lisäksi arvioitiin alueen soveltuvuutta lajin elinympäristönä. Lepakkoselvitys Kytölän suunnitellun tuulivoimapuiston hankealueella toteutettiin kesän 2013 aikana yleispiirteinen lepakoiden ruokailualueiden kartoitus. Kartoitus tehtiin ns. aktiivikartoitusmenetelmää hyödyntäen, missä hankealueen lepakoille potentiaaliset kohteet kierrettiin kattavasti läpi detektorilla (Echo Meter EM3+) kuunnellen. Lepakkoselvitykset kohdennettiin erityisesti sellaisille alueille, joiden maankäyttö tulee muuttumaan hankkeen toteutuessa sekä kartta- ja ilmakuvatarkastelun perusteella arvioiduille lepakoille potentiaalisille alueille. Lepakkoselvitykset suoritettiin suurimmaksi osaksi kävellen hankealueella, ja autokartoitusmenetelmää hyödyntäen alueen ulkopuolella. Hankealueen ulkopuolella suoritettu autokartoitus antoi arvokasta tietoa lepakoiden esiintymisestä ja runsaudesta alueellisesti, koska tiedot lepakoiden esiintymisestä Kalajokilaakson alueella ovat edelleen hyvin vähäisiä.
9 FCG SUUNNITTELU JA TEKNIIKKA OY Kytölän tuulivoimapuisto 9 (31) Hankealueen lepakkoselvitykset toteutettiin 8.6. ja , jolloin hankealue kierrettiin kattavasti läpi kahden yön aikana. Kartoitusöinä säätila ja olosuhteet olivat ajankohtaan nähden suotuisia ja lepakoiden kartoitukseen otollisia. Lepakoille sopivien lisääntymis- ja levähdyspaikkojen (mm. kolopuut, kallionhalkeamat ja vanhat rakennukset) sekä ruokailualueiden esiintymiseen on kiinnitetty huomiota myös muiden hankealueella suoritettujen luontoselvitysten ohessa. Lepakkoselvitysten yhteydessä mahdollisesti todetut lepakoiden käyttämät alueet arvotettiin seuraavien, nykyään yleisesti käytössä olevien, periaatteiden mukaisesti. Luokitusperusteena on käytetty alueella esiintyvää lajistoa ja lepakoiden määrä (Siivonen 2004). Luokitusperusteet ovat: Luokka I: Luokka II: Luokka III: Lepakoiden lisääntymis tai levähdyspaikka. Alueen hävittäminen tai heikentäminen on Suomen luonnonsuojelulaissa kielletty (LSL 49 ). Lepakoiden tärkeä ruokailualue tai siirtymäreitti. Maankäytössä on huomioitava alueen arvo lepakoille (EUROBATS 1999). Muu lepakoiden käyttämä alue. Maankäytössä on mahdollisuuksien mukaan huomioitava alueen arvo lepakoille. Lepakot käyttävät eri aikoina vuodesta eri alueita ruokailuun, mistä johtuen lepakkoselvitykset tulisi toistaa useamman kerran kesän aikana. Nyt toteutettu lepakkoselvitys muodostuu kahdesta keskikesälle ajoittuvasta kartoituskäynnistä, joiden arvioidaan antavan hyvän yleiskuvan lepakoiden esiintymisestä alueellisesti sekä lepakoille mahdollisesti arvokkaista kohteista. Syksymmällä lepakot jakaantuvat tasaisemmin ja laajemmalle alueelle lisääntymis- ja levähdyspaikkojen ympäristöön. Toteutettujen selvitysten perusteella alueen lepakkotiheys on niin alhainen, että kartoituskertojen lisääminen ei todennäköisesti olisi muuttanut tuloksia merkittävästi. Lepakkoselvitykset on suorittanut FM biologi Ville Suorsa FCG Suunnittelu ja tekniikka Oy:stä. 4.2 Kasvillisuus ja luontotyypit Kasvillisuusalue Hankealue sijoittuu kasvillisuusvyöhykkeiden aluejaossa keskiboreaaliseen Pohjanmaan Kainuun alueen länsiosaan, missä kohtaavat pohjoisen ja eteläisen Suomen kasvillisuustyypit ja lajisto. Soiden osalta Kalajokilaakson alue kuuluu vaihettumisvyöhykkeeseen, missä suot kuuluvat Pohjanmaan aapasoiden alaryhmään Suomenselän aapasuot ja osaksi Pohjanmaan vietto- ja rahkakeitaisiin (Vasander 1998) Hankealueen kasvillisuus ja luontotyypit Metsät Kytölän hankealueen kivennäismaan metsät ovat melko nuoria ja mäntyvaltaisia, pääosin kasvupaikkatyypiltään variksenmarja-puolukkatyypin (EVT) kuivahkoja kankaita. Hankealueesta vähäisempi osuus on kivennäismaakankaita ja niistä suurin osuus sijoittuu alueen pohjoisosaan Siljakallion alueelle sekä eteläosaan Neljänneksenkallion ja Kytökankaan alueille. Neljänneksenkallion itäpuolelle sijoittuu tuoreita päätehakkuualoja. Laajimmat nuoret taimikot ovat Yrjänänkallioiden ja Neljänneksenkallioiden alueilla. Hankealueen metsäalasta suuri osuus on alun perin rämeisiä turvekangasmuuttumia, joilla kasvaa nykyisin kohtalaisesti mäntyä. Rämevarpujen suuri osuus leimaa metsien kenttäkerrosta ja sekapuuna esiintyy usein hieskoivua.
10 10 (31) Kytölän tuulivoimapuisto FCG SUUNNITTELU JA TEKNIIKKA OY Kuva 5. Sekapuustoista ja nuorehkoa kangasmetsää alueen luonteisosassa. Suot Hankealueen pinta-alasta suurin osuus on turvemaapohjaisia muuttumia, joilla metsänkasvua on pyritty ojituksin lisäämään. Hankealueen soista Vääräneva on ainoa laajempi ja luonnontilaisen kaltaisena edustavampi suoluontokohde. Vääränevaa on laiteiltaan ojitettu ja sen pohjoisosat ovat nykyisin peltona. Vääränevan laiteilla esiintyy pallosararämeenojikkoa sekä isovarpurämemuuttumia. Yrjänännevan alueella esiintyy laajimmin puolukkaturvekankaita, joiden joukossa eriasteisten rämemuuttumien osuus vaihtelee mosaiikkimaisesti. Hankealueella ei esiinny ojittamatonta ja puustoltaan edustavaa korpea. Alueen vähäiset korpimuuttumat ovat sekapuustoisia, nuoria ja valoisuuden vuoksi heinäisiä ja osaltaan jo turvekankaita. Runsaat ojitukset ja puuston käsittely ovat koko hankealueella merkittävästi muuttaneet rämeisten suotyyppien luonnontilaa. Vähäisten korpimuuttumien tai rämeisten kasvatusmetsien alueilla ei ollut kasvillisuuden perusteella havaittavissa erityistä rehevyyttä, vaan alueella on luonnontilassaankin ollut varsin karuja suoluontotyyppejä. Kulttuuriympäristöt Hankealueelle ei sijoitu asuttuja kulttuuriympäristöjä, eikä entisiä hakamaita tai metsälaitumia havaittu. Hankealueen koillis- ja kaakkoisosiin sijoittuu laajempia viljelykäytössä olevia peltoalueita. Kunnarinperkkiön ja Asunnevan pelloilla on useita latoja ja metsäisiä saarekkeita. Vääränevan pohjoisosaan sijoittuu kapea peltolohko. Inventoinneissa ei havaittu merkittävämpää kulttuuriperäistä lajistoa, vaan lajisto on tavanomaista ja hyvin yleistä pientareiden ja viljelyalueiden lajistoa.
11 FCG SUUNNITTELU JA TEKNIIKKA OY Kytölän tuulivoimapuisto 11 (31) Kuva 6. Vääränevan pohjoispuolelle sijoittuu turvemaapohjalle raivattua peltoa Rakentamisalueiden luontoarvot Tuulivoimaloiden rakennuspaikat ja huoltotiestö Tuulivoimaloiden suunnitellut rakennuspaikat, niille johtava huoltotiestö ja maakaapelointi sijoittuvat hyvin tavanomaisen talousmetsän alueelle. Voimalat 1-5 sijoittuvat rämemuuttumien tai turvekankaiden alueelle. Voimalat 6 ja 7 sijoittuvat kuivahkon kankaan nuoriin mäntyvaltaisiin kasvatusmetsiin. Maastossa tarkasteltiin myös suunnitelman mukaiset varavoimaloiden paikat, jotka sijoittuvat tavanomaisiin talousmetsiin, osin tuoreille päätehakkuualoille. Hankealueen huoltotiestö sijoittuu pääosin kunnostettavien entisten metsäautoteiden ja talviteiden pohjille. Uutta tielinjastoa rakennetaan hyvin vähän ja se sijoittuu Neljänneksenkallion kaakkoispuolella tuoreen päätehakkuun laiteeseen.
12 12 (31) Kytölän tuulivoimapuisto FCG SUUNNITTELU JA TEKNIIKKA OY Kuva 7. Yksi voimalan rakennuspaikoista sijoittuu Yrjänänkallion nuoren taimikon alueelle 4.3 Linnusto ja muu eläimistö Linnusto Pesimälinnusto Pesimälinnusto Valtakunnallisessa Lintuatlashankkeessa selvitettiin koko Suomen pesimälinnuston levinneisyyttä 10 x 10 km suuruisilla atlasruuduilla vuosina Kytölän hankealue sijoittuu Kalajoen Mehtäkylän (713:336, selvitysaste erinomainen) atlasruutuun, missä havaittiin atlaksen aikana yhteensä 99 lajia, joista 91 lajia arvioitiin alueella varmasti tai todennäköisesti pesiväksi (Valkama ym. 2011). Alueen pesivän maalinnuston keskitiheydeksi on arvioitu noin paria/km 2. Kesän 2013 pesimälinnustoselvitysten yhteydessä Kytölän hankealueella havaittiin yhteensä 65 lintulajia, joista 42 lajia arvioitiin alueella varmasti tai todennäköisesti pesiväksi (Taulukko 3). Pistelaskentojen perusteella alueen selkeästi yleisimmät lajit olivat metsien yleislajeiksi luokiteltavat peippo ja pajulintu (Taulukko 2). Muita yleisiä lajeja olivat mm. metsäkirvinen, laulurastas, pikkukäpylintu, punarinta, vihervarpunen ja talitiainen. Hankealueen ja sen lähiympäristön pesimälajisto on toteutettujen selvitysten perusteella melko monipuolinen, vaikkakin lajisto käsittää enimmäkseen alueellisesti tavanomaisia havupuuvaltaisten metsätalousalueiden peruslajeja (Taulukko 2). Huomattava osa hankealueen pinta-alasta on nuoren ikäluokan metsiä, hakkuualuetta ja ojitettua turvemaata. Hankealueella ja sen välittömässä läheisyydessä on myös Vääränevan avoimempi suoalue sekä useampia viljelysalueita.
13 FCG SUUNNITTELU JA TEKNIIKKA OY Kytölän tuulivoimapuisto 13 (31) Taulukko 2. Pistelaskentojen perusteella hankealueen kymmenen runsainta pesimälajia. Dominanssi = lajin yksilöiden osuus hankealueen koko lintuyhteisöstä Laji Dominanssi Peippo (Fringilla coelebs) 21,7 % Pajulintu (Phylloscopus trochilus) 20,9 % Metsäkirvinen (Anthus trivialis) 7,7 % Laulurastas (Turdus philomelos) 4,7 % Pikkukäpylintu (Loxia curvirostra) 4,2 % Kuovi (Numenius arquata) 3,5 % Punarinta (Erithacus rubecula) 2,7 % Vihervarpunen (Carduelis spinus) 2,7 % Kurki (Grus grus) 2,2 % Talitiainen (Parus major) 2,0 % Rengastustoimiston ja Sääksirekisterin tiedonantojen (Juha Honkala, kirjall. ilm.) sekä Metsähallituksen petolinturekisterin (Tuomo Ollila, kirjall. ilm.) hankealueen läheisyydessä ei sijaitse suurten tai keskisuurten petolintujen tai uhanalaisten lintulajien tiedossa olevia pesäpaikkoja. Edellä mainittujen tietolähteiden osalta on huomattava, että erityisesti Sääksirekisterin ja Rengastustoimiston tiedot petolintujen pesäpaikoista ovat todennäköisesti vajavaisia ja niiden kattavuus riippuu voimakkaasti paikallisten petolinturengastajien aktiivisuudesta. Petolinnuista hankealueen läheisyyteen sijoittuu sekä kanahaukan että varpushaukan, sinisuohaukan ja tuulihaukan reviirit, mutta niiden pesäpaikat eivät todennäköisesti sijoitu hankealueelle. Hankealueen pohjoispuolelle, Tammelanperälle, sijoittuu myös hiirihaukan reviiri. Lisäksi hankealueen länsiosaan sijoittuvan Vääränevan alueella ja hankealueen itäpuolelle sijoittuvalla Tolosperällä havaittiin saalisteleva suopöllö. Kytölän hankealueen pohjoisosan kallioilla havaittiin pieni kaksiosainen metson soidinalue. Molemmat kohteet lienevät yhteydessä toisiinsa, vaikka niiden välissä on tuore hakkuualue. Kohde luokiteltiin soidinalueluokkaan II, koska kyseessä on todennäköisesti alle viiden kukon soidin. Ensimmäisellä käyntikerralla alueella havaittiin kaksi metsokukkoa ja toisella käyntikerralla yksi soiva metsokukko, mutta jälkien perusteella lintuja on todennäköisesti useampiakin. Rajattu soidinalue sijoittuu hieman reilun 100 metrin etäisyydelle lähimmästä tuulivoimalan rakennuspaikasta, ja voimalan sekä soidinalueen väliin jää metsäinen suojavyöhyke. Rajatut metson soidinalueet on toimitettu erillisellä liitekartalla viranomaisten tietoon. Teeriä hankealueella havaittiin Kytökankaalla sekä Kunnarinperkkiön pellolla, ja lisäksi havaittiin teeripoikue hankealueen eteläosassa. Suurempia teeren soidinalueita sijoittuu ääntelyn perusteella Vääränevan suolle sekä sen eteläpuoleiselle pellolle, mutta soivia teeriä havaittiin myös Kunnarinperkkiön pellolla ja Vääränevan pohjoispuoleisella pellolla. Pyitä havaittiin hankealueen pohjoisrajalla Ränkynsaaren alueella sekä Kytökankaalla. Kytölän hankealueelle sijoittuu peltoalueita Asunnevalla sekä Kunnarinperkkiön alueella, joissa pesii kahlaajista töyhtöhyyppiä ja kuoveja. Vääränevan avoimella suoalueella hankealueen länsiosassa pesii mm. taivaanvuohia, liroja ja valkovikloja. Vääränevalla sekä paikoin hankealueen pellonlaiteissa pesii myös useampi pari kurkia. Vääränevalla sekä peltoalueilla pesivät avomaan varpuslinnuista myös mm. niittykirvinen, keltavästäräkki, kiuru ja pensastasku. Kunnarinperkkiön pellon reunalla pesi onnistuneesti myös avoimilla alueilla sekä viljelysalueiden ja hakkuiden reunamilla viihtyvä pikkulepinkäinen. Tikkalinnuista hankealueella pesivät todennäköisesti käpytikka ja palokärki, jonka reviiri sijoittui Paskakinttaan eteläpuolelle. Pohjantikan syönnösjälkiä havaittiin Neljänneksenkallion lounaispuoleisessa kuusikossa. Käenpiian reviirejä hankealueelle sijoittui kaksi: Yrjänänkallioille sekä Neljänneksenkallion itäpuolelle, missä varmistettiin myös lajin pesintä. Hankealueen harvoissa kuusivaltaisemmissa metsissä havaittiin laulavia tiltaltteja, hippiäisiä, töyhtötiaisia sekä pikkukäpylintuja.
14 14 (31) Kytölän tuulivoimapuisto FCG SUUNNITTELU JA TEKNIIKKA OY Taulukko 3. Kytölän hankealueen pesimälinnustoinventoinneissa havaitut lajit. Alueella varmasti tai todennäköisesti pesivät linnut on lihavoitu. Laji Laji Laulujoutsen (Cygnus cygnus) Tavi (Anas crecca) Pyy (Tetrastes bonasia) Teeri (Tetrao tetrix) Metso (Tetrao urogallus) Sinisuohaukka (Circus cyaneus) Kanahaukka (Accipiter gentilis) Varpushaukka (Accipiter nisus) Hiirihaukka (Buteo buteo) Tuulihaukka (Falco tinnunculus) Kurki (Grus grus) Töyhtöhyyppä (Vanellus vanellus) Taivaanvuohi (Gallinago gallinago) Kuovi (Numenius arquata) Metsäviklo (Tringa ochropus) Valkoviklo (Tringa nebularia) Liro (Tringa glareola) Naurulokki (Larus ridibundus) Sepelkyyhky (Columba palumbus) Käki (Cuculus canorus) Suopöllö (Asio flammeus) Tervapääsky (Apus apus) Käenpiika (Jynx torquilla) Palokärki (Dryocopus martius) Käpytikka (Dendrocopos major) Pohjantikka (Picoides tridactylus) Kiuru (Alauda arvensis) Törmäpääsky (Riparia riparia) Metsäkirvinen (Anthus trivialis) Niittykirvinen (Anthus pratensis) Keltavästäräkki (Motacilla flava) Västäräkki (Motacilla alba) Tilhi (Bombycilla garrulus) Rautiainen (Prunella modularis) Punarinta (Erithacus rubecula) Leppälintu (Phoenicurus phoenicurus) Pensastasku (Saxicola rubetra) Mustarastas (Turdus merula) Räkättirastas (Turdus pilaris) Laulurastas (Turdus philomelos) Punakylkirastas (Turdus iliacus) Kulorastas (Turdus viscivorus) Hernekerttu (Sylvia curruca) Lehtokerttu (Sylvia borin) Tiltaltti (Phylloscopus collybita) Pajulintu (Phylloscopus trochilus) Hippiäinen (Regulus regulus) Harmaasieppo (Muscicapa striata) Kirjosieppo (Ficedula hypoleuca) Hömötiainen (Parus montanus) Töyhtötiainen (Parus cristatus) Sinitiainen (Parus caeruleus) Talitiainen (Parus major) Pikkulepinkäinen (Lanius collurio) Närhi (Garrulus glandarius) Varis (Corvus corone) Korppi (Corvus corax) Peippo (Fringilla coelebs) Vihervarpunen (Carduelis spinus) Urpiainen (Carduelis flammea) Pikkukäpylintu (Loxia curvirostra) Isokäpylintu (Loxia pytyopsittacus) Punatulkku (Pyrrhula pyrrhula) Keltasirkku (Emberiza citrinella) Pajusirkku (Emberiza schoeniclus) Muuttolinnusto Selvät maanpinnanmuodot, kuten meren sekä suurten järvien rannikko ja suuret jokilaaksot muodostavat muuttolinnuille tärkeitä muuton suuntaajia eli ns. johtolinjoja, joita linnut seuraavat muutollaan. Pohjois-Pohjanmaan eteläosan sisämaa-alueella ei ole merkittäviä lintujen muuttoa ohjaavia johtolinjoja tai tiedossa olevia merkittäviä lintujen muuttoreittejä. Kytölän hankealue sijoittuu kuitenkin melko lähelle Kalajoen rannikkoaluetta, missä kulkee kansainvälisesti merkittävä lintujen muuttoreitti, jota pitkin muuttaa vuosittain satoja tuhansia lintuja niiden pohjoisille pesimäalueilleen.
15 FCG SUUNNITTELU JA TEKNIIKKA OY Kytölän tuulivoimapuisto 15 (31) Kalajoella joutsenen ja hanhien muuttoreittien painopiste sijoittuu yli 10 kilometrin etäisyydelle hankealueen länsi- ja luoteispuolella, mutta muuttoa kulkee kuitenkin laajemmalla rintamalla, koska Pitkäsenkylän merkittävä muutonaikainen levähdysalue sijoittuu noin 8 kilometrin etäisyydelle hankealueen länsipuolella. Kurjen ja esimerkiksi petolintujen muutto kulkee tuulensuunnasta riippuen leveämmällä rintamalla, ja se sijoittuu yleensä myös joutsenia ja hanhia kauemmaksi sisämaahan. Merkittävimpien muuttoreittien ulkopuolella lintujen muutto on yleensä selkeästi vähäisempää ja hajanaisempaa. Kytölän hankealueen läheisyydessä ei ole tehty aiempia muuttolinnustoselvityksiä, joten lintujen muuton tarkemmasta luonteesta alueella ei ollut tietoa. Lähimmät muuttolinnustoselvitykset on tehty Kalajoen alueella Jokelan, Tohkojan ja Mustilankankaan tuulivoimapuistojen YVA-menettelyjen yhteydessä. Aiemmin tiedossa olleen ja em. tuulivoimapuistojen linnustoselvityksissäkin todetun, Kalajoen kautta kulkevan merkittävän muuttoreitin, leveydestä sisämaahan ja Kytölän hankealueen suuntaan ei ollut täyttä varmuutta. Aiempien havaintojen perusteella Kalajoen rannikkoalueella kulkevan merkittävimmän kevätmuuttoreitin leveys on noin 10 kilometriä, ja se sijoittuu Kytölän hankealueen länsipuolelle. Tuulen suunta ja voimakkuus vaikuttaa kuitenkin lähes kaikkien alueen kautta muuttavien lajien muuttoreitteihin ja lentokorkeuksiin, ja tuulen suunta määrää esimerkiksi sen mistä lintujen muuttovirta kulloinkin kulkee. Kovalla vastatuulella tai muuten huonoissa muutto-olosuhteissa merkittävästi suurempi osa linnuista laskee muuttokorkeuttaan törmäyskorkeudelle tai sen alapuolelle. Riittävän huonon sään aikana monet linnut keskeyttävät muuttonsa kokonaan. Lepäily- ja ruokailualueiden läheisyydessä lintujen lentokorkeudet ovat keskimäärin alhaisempia kuin muualla niiden muuttomatkan varrella. Kytölän tuulivoimahankkeen muutontarkkailun aikana kirjattiin ylös lähes 6000 muuttavaa lintua, joista yli puolet oli tuulivoiman riskilajeiksi luokiteltavia joutsenia, hanhia ja kurkia sekä petolintuja (taulukko 4). Muuttavia laulujoutsenia havaittiin 147, hanhia yhteensä 1442 (valtaosin metsähanhia) ja kurkia Joutsenista ja hanhista merkittävä osa muutti törmäyskorkeudella, mutta kurkimuutosta yli 75 % kulki törmäyskorkeuden yläpuolella. Kaikista havaituista hanhista ja joutsenista vain noin 10 % muutti Kytölän hankealueen läheisyydessä, valtaosan muuttaessa koilliseen yli viiden kilometrin etäisyydellä hankealueen luoteis- ja pohjoispuolella (kuva 8). Kytölän hankealueen kohdalla joutsenten ja hanhien muutto oli vähäistä ja hajanaista, suuntautuen luoteen ja koillisen välisiin ilmansuuntiin, eikä alueelta ollut tunnistettavissa selkeitä muuttoreittejä. Kurkimuuttoa kulki selvästi joutsen- ja hanhimuuttoa leveämmällä rintamalla ja enemmässä määrin myös Kytölän hankealueen läheisyydessä. Parhaimpina muuttopäivinä kurkimuuton painopiste sijoittui kuitenkin useamman kilometrin etäisyydelle hankealueen luoteis- ja pohjoispuolelle. Kytölän tuulivoimahankkeen muutontarkkailun aikana kirjattiin lähes sata muuttavaa petolintua neljästätoista lajista (taulukko 4). Alueen kautta kulkeva petolintumuutto oli kuitenkin melko hajanaista suuntautuen hankealueen itäpuolelle sijoittuvia peltoalueita pitkin luoteeseen ja koilliseen sekä metsäalueiden yllä eri suuntiin. Merkittävä osa havaitusta petolintumuutosta kulkee törmäyskorkeudella, mutta muuttoa kulkee runsaasti myös törmäyskorkeuden yläpuolella. Runsaimpia havaittuja petolintuja olivat piekana, varpushaukka, tuulihaukka ja sinisuohaukka (taulukko 4). Kytölän muutontarkkailun aikana havaittiin runsaasti myös kahlaajia sekä mm. sepelkyyhkyjä ja varpuslintuja (taulukko 4). Muutontarkkailun yhteydessä havaittiin noin 330 töyhtöhyyppää, joista valtaosa muutti peltoalueita seuraillen Tolosperällä koilliseen ja Jylkässä luoteeseen sekä Mehtäkylässä metsän yläpuolella koilliseen. Kuovimuutto kulki vähemmän maastonmuodoista välittämättä metsän yllä koilliseen. Sepelkyyhkyjen muutto kulki pääosin selvästi hankealueen pohjoispuolella koilliseen. Kytölän hankealueella tai sen läheisyydessä ei sijaitse merkittäviä muuttolintujen lepäily- tai ruokailualueita. Alueen merkittävimmät muuttolintujen lepäilyalueet sijoittuvat Kalajoen Pitkäsenkylän peltoalueelle sekä Pyhäjoen Välimaanperän ja Yppärin alueille.
16 16 (31) Kytölän tuulivoimapuisto FCG SUUNNITTELU JA TEKNIIKKA OY Kuva 8. Kytölän hankealueen läheisyydessä havaittu lintujenn kevätmuutto. Nuolen paksuus kuvaa muuton suhteellista voimakkuutta. Taulukko 4. Kytölän tuulivoimapuiston kevätmuutontarkkailun aikana havaitut lin- ja nut. Lentokorkeusluokat: I = törmäyskorkeuden alapuolella, törmäyskorkeudella törmäyskorkeuden yläpuolella. Laji Laulujoutsen (Cygnus cygnus) Metsähanhi (Anser fabalis) Lyhytnokkahanhi (Anser brachyrhynchus) Merihanhi (Anser anser) Harmaahanhilaji (Anser sp.) Isokoskelo (Mergus merganser) Mehiläishaukka (Pernis apivorus) ) Merikotka (Haliaeetus albicilla) Ruskosuohaukka (Circus aeruginosus) Sinisuohaukka (Circus cyaneus) Arosuohaukka (Circus macrourus) Suohaukkalaji (Circus sp.) Kanahaukka (Accipiter gentilis) Varpushaukka (Accipiter nisus) Hiirihaukka (Buteo buteo) Piekana (Buteo lagopus) Hiirihaukkalaji (Buteo sp.) Sääksi (Pandion haliaetus) Tuulihaukka (Falco tinnunculus) Ampuhaukka (Falco columbarius) Nuolihaukka (Falco subbuteo) Muuttohaukka (Falco peregrinus) Kurki (Grus grus) Kapustarinta (Pluvialis apricaria) ) I 59,3 % 30,1 % 23,1 % 40,0 % 10,1 % 100,0 % 45,5 % 100,0 % 66,7 % 28,6 % 44,4 % 100,0 % 100,0 % 100,0 % 100,0 % 1,4 % 55,6 % II 40,7 % 57,8 % 38,5 % 60,0 % 68,5 % 100,0 % 83,3 % 54,5 % 50,0 % 33,3 % 42,9 % 44,4 % 33,3 % 33,3 % 22,8 % 44,4 % III 12,2 % 38,5 % 21,4 % 100,0 % 16,7 % 50,0 % 28,6 % 11,1 % 66,7 % 66,7 % 100,0 % 75,8 % Yhteensä jatkuu
17 FCG SUUNNITTELU JA TEKNIIKKA OY Kytölän tuulivoimapuisto 17 (31) Laji I II III Yhteensä Töyhtöhyyppä (Vanellus vanellus) 79,0 % 21,0 % 334 Taivaanvuohi (Gallinago gallinago) 8,3 % 91,7 % 14 Pikkukuovi (Numenius phaeopus) 100,0 % 2 Kuovi (Numenius arquata) 11,7 % 84,2 % 4,2 % 120 Metsäviklo (Tringa ochropus) 57,1 % 42,9 % 9 Naurulokki (Larus ridibundus) 110 Kalalokki (Larus canus) 60 Selkälokki (Larus fuscus) 3 Harmaalokki (Larus argentatus) 88 Merilokki (Larus marinus) 1 Uuttukyyhky (Columba oenas) 60,0 % 40,0 % 5 Sepelkyyhky (Columba palumbus) 24,0 % 57,7 % 18,3 % 421 Kiuru (Alauda arvensis) 19 Niittykirvinen (Anthus pratensis) 25 Västäräkki (Motacilla alba) 33 Räkättirastas (Turdus pilaris) 48 Kulorastas (Turdus viscivorus) 3 Rastaslaji (Turdus sp.) 216 Närhi (Garrulus glandarius) 3 Korppi (Corvus corax) 5 Kottarainen (Sturnus vulgaris) 167 Peippo (Fringilla coelebs) 200 Peippolaji (Fringilla sp.) 14 Lapinsirkku (Calcarius lapponicus) 21 Pajusirkku (Emberiza schoeniclus) 2 Pikkulintu 600 Yhteensä Lepakot Yleistä lepakoista Lepakoiden suojelu Kaikki Suomessa tavatut lepakot ovat luonnonsuojelulain (LSL 38 ) nojalla rauhoitettuja. Kaikki maamme lepakot kuuluvat myös EU:n luontodirektiivin liitteen IV (a) lajeihin, joiden luonnossa selvästi havaittavien lisääntymis- ja levähdyspaikkojen hävittäminen ja heikentäminen on Suomen luonnonsuojelulain (LSL 49 ) perusteella kielletty. Suomi liittyi vuonna 1999 Euroopan lepakoidensuojelusopimukseen (EUROBATS), joka velvoittaa osapuolimaita huolehtimaan lepakoiden suojelusta lainsäädännön kautta sekä tutkimusta ja kartoituksia lisäämällä. EUROBATS-sopimuksen mukaan osapuolimaiden tulee myös pyrkiä säästämään lepakoille tärkeitä ruokailualueita sekä siirtymä- ja muuttoreittejä. Lepakoiden elintavat ja esiintyminen Suomessa on tavattu kaikkiaan 13 lepakkolajia. Kaikki maassamme tavatut lajit ovat hyönteissyöjiä, ja useat lajit ovat harvinaisia tai esiintymiseltään epäsäännöllisiä. Suomessa havaituista lepakoista pohjanlepakko on selkeästi yleisin ja laajimmalle levinnyt laji. Myös viiksisiippaa/isoviiksisiippaa voidaan arvioida esiintyvän säännöllisesti Kalajokilaakson alueella. Vesisiipan esiintyminen Kalajokilaakson korkeudella on mahdollista etenkin sopivien elinympäristöjen läheisyydessä. Maassamme esiintyvien
18 18 (31) Kytölän tuulivoimapuisto FCG SUUNNITTELU JA TEKNIIKKA OY lepakoiden elintapojen ja levinneisyyden tuntemus on kuitenkin edelleen puutteellista. Pohjanlepakko esiintyy usein asutuksen läheisyydessä, sopivan suojaisilla pienipiirteisillä metsäalueilla, mutta myös pihapiireissä ja puistoissa, missä on riittävästi puustoa. Lajin on todettu viihtyvän erilaisten elinympäristöjen reuna-alueilla, kuten peltojen, kalliokkojen ja hakkuiden reuna-alueella sekä teiden yllä, ja välttelevän suurempien ja tiheiden metsien sisäosia. Myös suuria ja avoimia alueita pohjanlepakko yleensä välttää. Pohjanlepakko saalistaa lentäviä hyönteisiä noin 5 15 metrin korkeudessa ja pääasiassa erilaisten aukkopaikkojen kuten tien, pellon, hakkuun, kalliokon tai vesistön laiteilla ja pihapiireissä. Sen päiväpiilopaikat sijaitsevat esim. vanhoissa rakennuksissa, puiden koloissa sekä muissa erilaisissa onkaloissa. Pohjanlepakot voivat lentää pitkiäkin matkoja ruokailemaan. Isoviiksisiippa ja viiksisiippa ruokailevat yleensä peitteisemmässä ympäristössä, ja matalammalla, tyypillisesti havupuuvaltaisissa metsissä. Vesisiippa ruokailee erilaisten vesistöjen äärellä kuten lammikoiden, jokien koskipaikkojen ja kanavien yllä. Lepakoilla naaraat muodostavat lisääntymisyhdyskuntia, missä ne synnyttävät poikasensa (luonnonsuojelulain turvaama lisääntymis- ja levähdyspaikka). Koiraat päivehtivät kesällä yksin tai korkeintaan pienissä ryhmissä. Soveltuvien ruokailupaikkojen esiintyminen ja säilyminen lisääntymisyhdyskuntien läheisyydessä on tärkeää lajien suojelun kannalta. Lepakot ruokailevat erilaisissa ympäristöissä pesimäkauden eri vaiheissa, ja loppukesällä ne levittäytyvät ruokailemaan laajemmalle alueelle ja kauemmas pesimäyhdyskunnista. Suomessa talvehtivat lepakot viettävät talvensa horroksessa (esim. kellareissa ja luolissa), mutta osa lepakkokannasta muuttaa talvehtimaan etelämmäksi. Vaikutusmekanismit Elinympäristöjen muutosten lisäksi tuulivoimapuistot aiheuttavat lepakoille riskin törmätä tuulivoimalan pyöriviin lapoihin. Törmäysvaikutuksista ei ole vielä olemassa kotimaista tutkimustietoa, mutta vaikutuksia lepakoihin on arvioitu ulkomailla tehtyjen tutkimusten perusteella. Maa- ja metsätalousalueilla törmäyskuolleisuusluvut ovat hyvin samankaltaisia koko Pohjois-Euroopassa, joten on perusteltua soveltaa mm. Saksassa tehtyjen tutkimusten tuloksia myös suomalaisiin vaikutusten arviointeihin (Rydell ym. 2012). Lepakoiden riski törmätä tuulivoimaloihin on suurimmillaan muuttavilla lepakoilla, joiden on havaittu muuttavan niin korkealla, että niillä on ylipäänsä mahdollisuus törmätä tuulivoimalan lapoihin tai menehtyä lapojen pyörimisliikkeen aiheuttamaan ilmanpainemuutokseen (ns. barotrauma). Myös alueella lisääntyvien yksilöiden tiedetään joissain tapauksissa saalistavan tuulivoimaloiden lapojen pyörimiskorkeudella (Rydell ym. 2012), mutta yleensä lepakot saalistavat ja liikkuvat huomattavasti tätä matalammalla (< 30 metriä). Lepakoiden muuttoreitit keskittyvät yleensä hyvin voimakkaasti rannikoiden läheisyyteen, ja muutto on hyvin vähäistä jo 500 metrin etäisyydellä rantaviivasta. Suomessa lepakoiden muutto on todennäköisesti voimakkainta eteläisellä ja läntisellä rannikkoalueella, koska pohjoisessa harvan lepakkokannan alueella muuttavia lepakoita on todennäköisesti huomattavasti vähemmän. Kalajoen rannikkoalueella aiemmissa selvityksissä havaittu lepakkomuutto on ollut hyvin vähäistä, eikä lepakoita arvioida muuttavan merkittäviä määriä Kalajokilaakson sisämaa-alueella. Hankealueen lepakoiden nykytila Hankealueen kattavien lepakkoselvitysten aikana tehtiin yhteensä neljä havaintoa pohjanlepakoista (kuva 9). Kesäkuun alun kartoituskierroksella havaittiin yksi pohjanlepakko ruokailemassa metsäautotien yllä Neljänneksenkallion pohjoisreunalla. Lisäksi kesäkuussa havaittiin yksi maantien yllä ruokaillut pohjanlepakko Tolosperän asutuksen tuntumassa hankealueen koillispuolella. Heinäkuun alun kartoituskierroksella havaittiin kaksi metsäautotien yllä ruokaillutta pohjanlepakkoa hankealueella: Ristikurun lounaispuolella sekä Ränkyn peltoalueen eteläpuolella. Selvitysten aikana ei havaittu muita lepakkolajeja. Lepakoita ei havaittu tuulivoimaloiden suunnitelluilla rakennuspaikoilla, jotka sijoittuvat etupäässä lepakoille huonosti soveltuviin elinympäristöihin (nuoret ja tiheät metsäkuviot, taimikot ja hakkuu-aukeat). Puustoltaan nuoret metsäkuviot ovat useimmi-
19 FCG SUUNNITTELU JA TEKNIIKKA OY Kytölän tuulivoimapuisto 19 (31) ten lepakoille liian tiheitä saalistusympäristöjä, eikä niissä useinkaan ole lepakoille soveltuvia päiväpiilopaikkoja kuten esimerkiksi kolopuita. Hankealueelta tai tuulivoimaloiden rakennuspaikoilta ei löydetty lepakoiden merkittäviä ruokailupaikkoja, päiväpiilopaikkoja tai talvehtimispaikoiksi soveltuvia kohteita. Hankealueella ja sen lähiympäristössä sijaitsee muutamia maa- ja metsätalousrakennuksia ja mm. puupinoja, joissa voi päivehtiä lähinnä yksittäisiä pohjanlepakoita. Hankealueen ympäristöön sijoittuu useita vanhoja rakennuksia ja pihapiirejä, joissa voi olla lepakoiden potentiaalisia lisääntymis- ja levähdyspaikkoja, vaikka niiden läheisyydessä ei havaittukaan suurempia lepakkotihentymiä nyt toteutetun yleispiirteisen autokartoituksen aikana. Kytölän tuulivoimapuistohankkeen yhteydessä toteutetun lepakkoselvityksen perusteella hankealueella ei sijaitse lepakoiden lisääntymis- ja levähdyspaikkoja tai tärkeitä ruokailualueita. Havaittujen lepakoiden vähäisen määrän ja havaintojen alueellisen jakaantumisen sekä elinympäristöjen ominaispiirteiden (mm. metsätyyppi, puuston ikä, kolopuuston esiintyminen, vanhat rakennukset) perusteella hankealueelta ei tunnistettu lepakoille tärkeitä alueita. Kuva 9. Lepakkoselvitysten aikana tehdyt lepakkohavainnot sekä kartoitettu alue Muu eläimistö Hankealueella tavattava nisäkäslajisto on tyypillistä metsätalousvaltaisen havumetsävyöhykkeen lajistoa, joka koostuu etupäässä alueellisesti yleisistä ja tavanomaisista lajeista. Alueen yleisimpiä nisäkkäitä ovat hirvi, metsäjänis, orava ja kettu sekä useat eri piennisäkäslajit. Hirvieläimistä alueella tavataan myös metsäkaurista. 4.4 Arvokkaat luontokohteet ja lajisto Arvokkaat luontokohteet Arvokkaiksi luontokohteiksi luetaan kohteet joiden olemassaolo merkittävästi lisää tarkasteltavan alueen luontoarvoja. Merkittävimmät tällaiset ympäristötyypit on lueteltu luonnonsuojelulaissa (LSL 29 ), ja niiden olemassaolo on lailla turvattu sen jälkeen kun alueellinen ELY-keskus on tehnyt niistä rajauspäätöksen ja saattanut sen maanomistajan tiedoksi. Metsälaki (MetsäL 10 ) määrittelee metsätaloustoimissa huomioitavia erityisen tärkeitä elinympäristöjä, jotka ilmentävät luonnon monimuo-
20 20 (31) Kytölän tuulivoimapuisto FCG SUUNNITTELU JA TEKNIIKKA OY toisuutta ja ne on hyvä huomioida myös muussa maankäytön suunnittelussa. Uudistetussa vesilaissa on luonnontilaisten pienvesien muuttamiskielto (2 luku 11 ja 3 luku 2 ). Hankealueen luontoselvityksissä on pyritty huomioimaan edellisten lisäksi myös em. lakien mainitsemattomat muut metsäluonnon arvokkaat elinympäristöt (Meriluoto & Soininen 1998), joita ovat esimerkiksi vanhat havu- ja sekapuumetsiköt, vanhat lehtimetsiköt, paisterinteet, supat, ruohoiset suot, metsäniityt ja hakamaat. Suomen ensimmäinen luontotyyppien uhanalaisuusarviointi valmistui vuonna 2008 (Raunio ym. 2008). Arvioinnissa luontotyyppien uhanalaisuutta on tarkasteltu yleisesti koko maassa sekä erikseen Pohjois-Suomessa ja Etelä-Suomessa. Saarenkylä Vieskanjärven hankealue sijoittuu Keskiboreaaliselle kasvillisuusvyöhykkeelle, joka luetaan luontotyyppien uhanalaisuuden aluejaossa Etelä-Suomeen. Uhanalaisia luontotyyppejä ei ole lakisääteisesti turvattu, mutta ne ovat yleensä hyvä indikaattori arvokkaista luontokohteista. Usein uhanalaiseksi luokiteltu luontotyyppi on huomioitu arvokkaaksi myös muutoin, esimerkiksi luonnonsuojelulaissa tai metsälaissa. Luontotyyppejä suojellaan tai huomioidaan muutoin maankäytössä luonnon monimuotoisuuden turvaamiseksi ja lajien elinympäristöjen säilyttämiseksi. Arvokkaalla luontotyypillä esiintyy usein myös arvokasta eliölajistoa. Arvokkaiden luontotyyppien lisäksi maankäytön suunnittelussa huomioitavia kohteita ovat uhanalaisten, ja varsinkin erityisesti suojeltavien eliölajien (LSL 46 ja 47 ) esiintymät, sekä EU:n luontodirektiivin liitteen IV (a) tarkoittaminen eläinlajien lisääntymis- ja levähdysalueet (LSL 49 ). Kansallisten lakien mukaiset kohteet hankealueella Kytölän hankealueella ei ole luonnonsuojelulain 29 :n mukaisia arvokkaita luontotyyppejä eikä vesilain 2 luvun 11 :n mukaisia luonnontilaisia pienvesiä. Metsälain mukaisia erityisen tärkeitä elinympäristöjä hankealueella ovat kitu- ja joutomaan ympäristöinä niukkapuustoiset suot ja kallioalueet. Muut arvokkaat ympäristöt hankealueella Arvokkaiden luontokohteiden rajauksessa metsälain mukaisten kohteiden lisäksi hankealueella on eräitä pienialaisia kallioalueita, jotka eivät edustavuudeltaan täytä metsälain määritelmän kriteereitä. Nämä paikallisesti luonnon monimuotoisuutta lisäävät kitumaan kallioaluee, mm. Kytökankaan kalliot, jätettiin kuitenkin puuston nuoren iän ja kallioalueen ajourien vuoksi rajaamatta luotokohteiksi. Luontokohteiden kuvaukset Kokonaisuutena hankealue on varsin voimakkaasti käsitelty, alueen metsät ovat metsätalouskäytössä ja miltei kaikki alueen rämeistä ja korvista on ojitettu. Hankealueen arvokkaiksi poimitut luontokohteet ovat ympäristöstään erottuvia, luonnontilaisia tai luonnontilaisen kaltaisia kohteita. Hankealueen arvokkaat luontokohteet on nimetty niiden sijainnin mukaan karttanimillä sekä numeroitu, jotta niiden paikantaminen kartalla on helpompaa. Arvokkaat luontokohteet on rajattu hankkeen kaavarajauksen mukaisesti, vaikka ne jatkuvat usein myös kaavoitettavan alueen ulkopuolelle, etenkin suoluontokohteiden osalta. Luontokohteet on esitetty liitekartassa 1.
21 FCG SUUNNITTELU JA TEKNIIKKA OY Kytölän tuulivoimapuisto 21 (31) Kuva 10. Vääränevan pohjoisosan rahkoittunutta tupasvillarämettä Vääräneva (luontokohde 1) Vääräneva on keidasrämeeksi kehittyvä karu, avoin suo, joka on laiteiltaan ojitettu. Vallitsevina suotyyppeinä esiintyvät keskiosien rahkaiset keidasrämeet sekä laiteiden lyhytkortiset nevarämeet, pallosararämeet ja tupasvillarämeet. Alun perin suo on ollut laajempi ja saman suoaltaan alueella on Vääränevan pohjoispuoliselle suopohjalle raivattuja peltoja, jotka ovat viljelyskäytössä. Suon laiteilla on rahkarämettä ja nevaa sekä isovarpurämemuuttumaa ja turvekantasojikkoa. Suolla on pari kallioista ja puustoista saareketta. Laiteiden ojituksista huolimatta suo on säilyttänyt luonnontilaisuuttaan ja on paikallisesti merkittävä luontokohde. Suoluontokohteilla on merkitystä myös mm. kanalinnuston sekä muun eläimistön elinympäristönä. Vääräneva on myös paikoin edustavanoloinen hillasuo. Luontokohteeksi rajattiin edustavimmat osat ojittamattomasta suosta sekä pienet kallioiset metsäsaarekkeet. Vääräneva on paikallisesti luonnon monimuotoisuutta lisäävä kohde. Se voidaan myös määritellä Metsälain 10 :n mukaisiin erityisen arvokkaisiin soiden elinympäristöihin vähäpuustoiset suot. Lisäksi suolla esiintyy pieniä kallioisia ja puustoltaan käsittelemättömiä saarekkeita, jotka ovat metsälain mukaisia soiden kangasmetsäsaarekkeita. Luontotyyppien uhanalaisuusluokituksen (Raunio ym. 2008) mukaisina arvokkaampina suotyyppeinä luontokohteella esiintyvät pallosararämeet (VU) ja rahkakeitaat (VU). Siljakallio SE, kallioluontokohde (luontokohde 2) Kallioluontokohteiden arvot perustuvat puuston rakenteeseen ja monipuolisuuteen, lahopuuston määrään sekä riistalajistolle tärkeisiin elinympäristöihin. Hankealueelle sijoittuu useita kallioluontokohteita, joiden puuston edustavuus vaihtelee. Edustavin kallioalue sijoittuu hankealueen pohjoisosaan Siljakallion kaakkoisosiin, missä esiintyy puustoltaan edustavampi ja monimuotoinen avokallioalue. Kalliokohteen edustavuus perustuu kohtalaisen iäkkääseen puustoon sekä metson elinympäristöihin. Pääosin koko Siljakallion alueen puusto on nuorempaa ja tasaikäistä, tavanomaista kalliomaastoista talousmetsää. Rajattu kallioluontokohde voidaan tulkita soveltuvin osin Metsälain 10 :n mukaisiksi kitu- ja joutomaiden kohteiksi kalliot. Metsälakikohteet ovat yleensä pienialaisia,